*Proiect*



**GUVERNUL REPUBLICII MOLDOVA**

**HOTĂRÂRE nr. \_\_\_\_**

**din 2025**

**Chișinău**

**pentru aprobarea Regulamentului cu privire la modalitatea de ținere a Registrului de stat al lucrărilor topografo-geodezice, inclusiv mecanismul de înregistrare și eliberare a informației din registru**

În temeiul art. 32 alin. (6) din Legea nr. 778/2001 cu privire la geodezie, cartografie și geoinformatică (Monitorul Oficial al Republicii Moldova, 2002, nr. 29-31, art. 160), art. 22, lit. e) din Legea nr. 467/2003 cu privire la informatizare și la resursele informaționale de stat (Monitorul Oficial al Republicii Moldova, 2004, nr. 6-12, art. 44) și al art. 16 alin. (3) din Legea nr. 71/2007 cu privire la registre (Monitorul Oficial al Republicii Moldova, 2007, nr. 70-73, art. 314), Guvernul HOTĂRĂȘTE:

1. Se instituie Registrul de stat a lucrărilor topografo-geodezice.
2. Se aprobă Regulamentul cu privire la modalitatea de ținere a Registrului de stat al lucrărilor topografo-geodezice, inclusiv mecanismul de înregistrare și eliberare a informației din registru, (se anexează).
3. Realizarea prevederilor prezentei hotărârii se va efectua din contul și în limita alocațiilor bugetare, aprobate prin legea bugetară anuală și din alte surse legale.
4. Controlul asupra executării prezentei hotărâri se pune în sarcina Agenției Geodezie, Cartografie și Cadastru.
5. Prezenta hotărâre intră în vigoare la 01 ianuarie 2026.

**Prim-ministru DORIN RECEAN**

*Aprobat*

*prin Hotărârea Guvernului*

*nr. \_\_\_\_\_\_\_\_\_\_\_\_\_\_\_/2025*

**Regulamentul**

**cu privire la modalitatea de ținere a Registrului de stat al lucrărilor topografo-geodezice, inclusiv mecanismul de înregistrare**

**și eliberare a informației din registru**

**Capitolul I**

**DISPOZIŢII GENERALE**

1. Regulamentul privind modul de ținere a Registrului de stat al lucrărilor topografo-geodezice (în continuare - Regulament) stabilește reguli privind ținerea resursei informaționale format de Sistemul informațional geografic de stat „Registrul de stat al lucrărilor topografo-geodezice” (în continuare – Registru), drepturile și obligațiile subiecților raporturilor juridice aferente creării, exploatării și utilizării resursei informaționale, modalitatea de ținere a resursei informaționale.
2. Registrul reprezintă totalitatea informațiilor documentate despre lucrările topografo-geodezice (planuri topografice, inginerești și de control elaborate în urma prospecțiunilor topografice, geodezice, ridicărilor topografice de control) conform cerințelor Legii nr.778/2001 cu privire la geodezie, cartografie și geoinformatică, ținute în Registru, organizată în conformitate cu cerințele stabilite și cu legea.
3. Registrul este parte componentă a resurselor informaționale de stat ale Republicii Moldova.
4. Registrul este ținut în conformitate cu principiile infrastructurii naționale de date spațiale stabilite în Legea nr. 254/2016 cu privire la infrastructura națională de date spațiale și cu Regulamentul cu privire la normele de creare a serviciilor de rețea și termenul de implementare a acestora, aprobat prin Hotărârea de Guvern nr. 737/2017.
5. Unul dintre principalele obiective ale Registrului este centralizarea tuturor lucrărilor topografo-geodezice într-un singur sistem, asigurându-se astfel accesul facil și rapid la informații precise și actualizate.
6. Registrul urmărește să standardizeze procedurile și formatele de colectare și raportare a lucrărilor topografo-geodezice, asigurându-se că toate lucrările sunt realizate conform actelor normative din domeniu și prezentul Regulament.
7. Registrul este conceput pentru a facilita accesul la informații pentru diverse categorii de utilizatori, inclusiv autoritățile administrației publice centrale și locale, profesioniști din domeniu și publicul larg, sprijinind astfel procesele de luare a deciziilor, lucrările de proiectare, amenajarea teritoriului și urbanism. Partajarea informației va fi efectuată în conformitate cu prevederile pozițiilor 12-14 ale Capitolului I din Nomenclatorul informațiilor atribuite la secret de stat, aprobat prin Hotărârea Guvernului nr. 411/2010.
8. Înregistrarea lucrărilor topografo-geodezice în Registrul are ca scop protejarea integrității și exactității lucrărilor topografo-geodezice, prevenind pierderea sau deteriorarea acestora. Datele lucrărilor înregistrate și stocate vor fi considerate predate în Fondul Național de Date Geospațiale din cadrul Agenției Geodezie, Cartografie și Cadastru.
9. Prin implementarea și utilizarea eficientă a Registrului se urmărește crearea unei infrastructuri informaționale solide, care să sprijine dezvoltarea economică și socială, asigurând în același timp o gestionare responsabilă a resurselor și a mediului.
10. Lucrările topografo-geodezice se consideră lucrare finalizată, la momentul înregistrării în Registru și al atribuirii identificatorului unic de înregistrare.

**Capitolul II**

**SUBIECȚII RAPORTURILOR JURIDICE**

**ÎN DOMENIUL EXPLOATĂRII ȘI UTILIZĂRII REGISTRULUI DE STAT AL LUCRĂRILOR TOPOGRAFO-GEODEZICE**

1. Subiecții raporturilor juridice din domeniul ținerii și utilizării Registrului sunt:
   1. proprietarul;
   2. posesorul;
   3. deținătorul;
   4. registratorii;
   5. furnizorii;
   6. destinatarii.
2. Proprietarul Registrului este statul, care își exercită dreptul de proprietate a Registrului. Resursele financiare pentru dezvoltarea și întreținerea Registrului sunt alocate din bugetul de stat, în conformitate cu alocațiile aprobate în legea bugetară anuală sau din alte surse legale.
3. Posesorul Registrului este Agenția Geodezie, Cartografie și Cadastru (în continuare – posesor), care asigură condițiile juridice, financiare și organizatorice pentru crearea și ținerea Registrului.
4. Deținătorul Registrului este Întreprinderea de Stat Institutul de Geodezie, Prospecțiuni Tehnice și Cadastru (în continuare - Deținător), căreia, în baza unui contract de achiziționare a serviciilor de menținere a Registrului încheiat cu posesorul, în baza căruia i se acordă dreptul de administrare a Registrului în conformitate cu cadrul normativ în materie de administrare.
5. Registratorii Registrului sunt autoritățile administrației publice locale de nivelul întâi, iar în cazul lipsei de capacitate în cadrul entității, acest drept se transmite autorității administrative responsabile de realizarea politicilor în domeniul geodeziei, cartografiei și geoinformaticii.
6. Furnizorii Registrului sunt executanții lucrărilor topografo-geodezice (persoane fizice și juridice) care au efectuat aceste lucrări, odată cu încărcarea lucrării topografo-geodezice și primirea unui identificator unic de înregistrare.
7. Destinatarii lucrărilor topografo-geodezice din Registru sunt autoritățile administrative publice centrale și locale de nivelul întâi, precum și persoanele fizice și juridice, care vor utiliza datele respective la elaborarea sau planificarea lucrărilor topografo-geodezice.

**Capitolul III**

**DREPTURILE, ATRIBUȚIILE ȘI OBLIGAȚIILE**

**SUBIECȚILOR** **REGISTRULUI DE STAT AL**

**LUCRĂRILOR TOPOGRAFO-GEODEZICE**

**Secțiunea 1**

**Drepturile, atribuțiile și obligațiile posesorului**

1. Posesorul are următoarele drepturi:
   * 1. să elaboreze cadrul normativ referitor la Registru, în conformitate cu competențele sale;
     2. să propună și să implementeze soluții pentru perfecționarea și eficientizarea funcționării Registrului;
     3. să supravegheze funcționarea corectă a Registrului;
     4. să delege deținătorului competențele legate de administrarea, mentenanța și dezvoltarea Registrului;
     5. să solicite deținătorului corectarea erorilor apărute în înregistrarea datelor.
2. Posesorul Registrului are următoarele atribuții:
   1. să asigure condițiile organizatorice și financiare necesare pentru crearea și funcționarea Registrului;
   2. să aprobe și coordonează cu deținătorul efectuarea modificărilor și rectificărilor solicitate în cererile referitoare la erorile de sistem ale Registrului, erorile cauzate de factorul uman și incidentele de infrastructură care afectează funcționarea corespunzătoare a acestuia;
   3. să asigure dezvoltarea continuă a Registrului prin adăugarea de noi componente utilizabile de către subiecți;
   4. să stabilească măsurile tehnice și organizatorice pentru protecția și securitatea datelor înregistrate în Registrului;
   5. să organizeze seminare și sesiuni de instruire pentru promovarea și utilizarea Registrului;
   6. să asigure securitatea și protecția datelor cu privire la lucrările topografo-geodezice înregistrate în Registru;
   7. să monitorizeze și supravegheze accesul în Registru;
   8. să îndeplinească alte atribuții prevăzute de cadrul normativ pentru asigurarea funcționării corespunzătoare a Registrului.
3. Posesorul Registrului are următoarele obligații:
   1. să asigure gestionarea Registrului în conformitate cu regulile aprobate prin prezentul Regulament;
   2. să ofere suportul necesar deținătorului pentru utilizarea software-ului asociat Registrului;
   3. să informeze utilizatorii Registrului cu privire la modificările condițiilor tehnice de funcționare;
   4. să implementeze reglementările organizatorice și tehnice prevăzute de cadrul normativ pentru asigurarea securității datelor cu privire la lucrările topografo-geodezice;
   5. să solicite registratorilor actualizarea sau corectarea datelor cu privire la lucrările topografo-geodezice înregistrate în Registru;
   6. să utilizeze datele cu privire la lucrările topografo-geodezice din Registru numai în scopurile stabilite prin prezentul Regulament și cadrul normativ aplicabil;

**Secțiunea 2**

**Drepturile și obligațiile deținătorului**

1. Deținătorul are următoarele drepturi:
   1. să suspende activitatea serviciului Registrului în caz de incidente majore, riscuri semnificative de securitate sau situații excepționale stabilite conform actelor normative;
   2. să asigure funcționarea continuă a Registrului;
   3. să supravegheze buna funcționare a Registrului;
   4. să dezvolte și să mențină funcționarea neîntreruptă a Registrului și să corecteze erorile apărute la înregistrarea lucrărilor topografo-geodezice;
   5. să respecte recomandările posesorului pentru asigurarea funcționalității Registrului.
   6. să informeze posesorul despre funcționalitatea Registrului exclusiv în conformitate cu destinația lui și cadrul normativ aplicabil.
2. Deținătorul are următoarele obligații:
   1. să asigure administrarea, mentenanța, suportul tehnic și operațional pentru funcționarea eficientă a Registrului;
   2. să elaboreze planurile de dezvoltare ale Registrului;
   3. să raporteze posesorului necesitățile de dezvoltare ale Registrului;
   4. să autorizeze, suspende și revoce dreptul de acces în Registru conform prevederilor prezentului Regulament;
   5. să asigure păstrarea datelor cu privire la lucrările topografo-geodezice din Registru și prevenirea modificărilor neautorizate a acestor date;
   6. să asigure suportul metodologic și practic pentru furnizori în procesul de înregistrare a lucrărilor topografo-geodezice în Registru conform cerințelor tehnice stabilite;
   7. să elaboreze, actualizeze și să coordoneze cu posesorul Registrului cerințele tehnice și ghidul utilizatorului pentru înregistrarea lucrărilor topografo-geodezice;
   8. să asigure veridicitatea, completitudinea, confidențialitatea și securitatea informațiilor din Registru;
   9. să publice pe site-ul WEB a Registrului cerințele tehnice și ghidul utilizatorului pentru înregistrarea lucrărilor topografo-geodezice;
3. Temeiurile de suspendare și revocare:
4. suspendarea dreptului de acces în Registru se face în următoarele cazuri:
5. neactualizarea informațiilor de autentificare sau expirarea certificatelor digitale necesare pentru acces, în termenul prevăzut.
6. suspiciunea de utilizare neautorizată sau abuzivă a datelor din Registru.
7. detectarea unor breșe de securitate care pun în pericol datele din Registru, necesitând suspendarea temporară a accesului.
8. solicitarea expresă a Inspectoratului Național de Supraveghere Tehnică în urma constatării unor încălcări.
9. neîndeplinirea obligațiilor legate de utilizarea Registrului, conform prevederilor legale.
10. utilizarea unor dispozitive sau software neautorizate, care compromit securitatea sistemului.
11. depistarea unor erori repetate în procesul de introducere sau actualizare a datelor de către utilizator.
12. transmiterea accesului către terți fără autorizarea prealabilă a deținătorului Registrului.
13. suspendarea temporară a activității utilizatorului, conform deciziei autorităților competente.
14. constatarea unor nereguli tehnice la sistemele utilizatorului pentru accesarea Registrului.
15. revocarea dreptului de acces în Registru se face în următoarele cazuri:
16. încălcarea gravă și repetată a regulamentului de utilizare a Registrului.
17. utilizarea Registrului în scopuri ilegale, precum manipularea datelor sau crearea de falsuri.
18. divulgarea intenționată a informațiilor confidențiale către terți fără drept legal.
19. refuzul de a respecta cerințele de securitate impuse de deținător sau posesor.
20. anularea drepturilor de acces prin decizia instanțelor de judecată sau a autorităților de reglementare.
21. încetarea relației juridice dintre utilizator și entitatea care a acordat accesul.
22. constatarea unor daune aduse sistemului, cauzate de acțiuni directe sau indirecte ale utilizatorului.
23. refuzul repetat de a remedia erorile semnalate de deținător sau registrator în utilizarea Registrului.
24. retragerea certificărilor necesare, cum ar fi certificatul digital sau alte acreditări esențiale pentru acces.
25. dezactivarea contului din cauza inactivității prelungite, conform termenilor regulamentului.
26. activități incompatibile cu funcționarea corectă și legală a Registrului, stabilite prin anchete.

**Secțiunea a 3**

**Drepturile și obligațiile registratorului**

1. Registratorul are următoarele drepturi:
   1. să actualizeze datele cu privire la lucrările topografo-geodezice din Registru, în conformitate cu prezentul Regulament și alte reglementări legale;
   2. să acceseze datele cu privire lucrările topografo-geodezice din Registru în limitele rolului atribuit;
   3. să înainteze posesorului propuneri pentru modificarea actelor normative care reglementează funcționarea Registrului.
   4. să solicite și să primească de la deținător suport metodologic și practic privind utilizarea Registrului pentru crearea sau actualizarea datelor;
   5. să înainteze posesorului propuneri pentru îmbunătățirea și sporirea eficienței funcționării Registrului.
2. Registratorul are următoarele obligații:
   1. să înregistreze lucrările topografo-geodezice;
   2. să asigure actualizarea lucrărilor topografo-geodezice în Registru;
   3. să ia măsuri pentru prevenirea accesului neautorizat al terților;
   4. să utilizeze funcționalitățile Registrului exclusiv conform destinației lor și în strictă conformitate cu cadrul normativ în vigoare;
   5. să furnizeze, în regim automatizat, datele inițiale necesare pentru realizarea lucrărilor topografo-geodezice, la cererea furnizorului.
   6. să colecteze informațiile relevante din Registru pentru zona lucrărilor planificate, să pregătească setul de date inițiale și să le transmită către furnizor.

**Secțiunea 4**

**Drepturile, atribuțiile și obligațiile furnizorului**

1. Furnizorul de lucrări topografice are următoarele drepturi:
   1. să solicite de la deținător înregistrarea contului de acces la registru;
   2. să acceseze gratuit Registrul;
   3. să acceseze și să descarce lucrările topografo-geodezice din Registru în limitele rolului atribuit;
   4. să obțină, la solicitare prin intermediul Registrului, informația privind infrastructura rețelelor edilitare din alte lucrări înregistrate în zona de executare a lucrărilor;
   5. să înainteze posesorului propuneri pentru îmbunătățirea și creșterea eficienței funcționării Registrului
   6. să se adreseze către comisia de contestare în cazul în care nu este de acord cu decizia registratorului.
2. Furnizorul de lucrări topografice are următoarele atribuții:
3. să creeze zonele unde planifică să facă aceste lucrări;
4. să încarce lucrările topografo geodezice.
5. Furnizorul de lucrări topografo-geodezice are următoarele obligații:
   1. să înregistreze planuri topografice, inginerești și de execuție;
   2. să încarce în Registrul următoarele:
6. actul lucrărilor topografo-geodezice în format PDF conform anexei la prezentul Regulament;
7. planuri topografice în format PDF;
8. planuri topografice în format DXF,
9. planuri topografice în format raster conform cerințelor tehnice;
10. să aplice semnătura electronică pe fișierul PDF;
11. să utilizeze funcționalitățile Registrului, exclusiv în conformitate cu destinația lor și legislația aplicabilă.
12. Furnizorul poartă răspundere pentru identitatea versiunii DXF, PDF, TIFF/TFW și pe hârtie;

**Secțiunea a 5**

**Drepturile și obligațiile destinatarilor**

1. Destinatarul are următoarele drepturi:
   1. să acceseze datele despre lucrările topografo-geodezice conform necesităților;
   2. să utilizeze lucrările topografo-geodezice prin intermediul serviciilor de rețea;
   3. să înainteze posesorului propuneri pentru îmbunătățirea și creșterea eficienței funcționării Registrului.
2. Destinatarul are următoarele obligații:
   1. să cunoască condițiile de utilizare a lucrărilor topografo-geodezice din Registru conform cerințelor stabilite;
   2. să utilizeze funcționalitățile Registrului exclusiv în conformitate cu destinația lor și cadrul normativ aplicabil;

**Capitolul IV**

**ȚINEREA ȘI ASIGURAREA FUNCȚIONĂRII REGISTRULUI DE STAT AL LUCRĂRILOR TOPOGRAFO-GEODEZICE**

1. Registrul este menținut în format electronic în limba română.
2. Toate înregistrările și modificările datelor cu privire la lucrările topografo-geodezice din Registru sunt jurnalizate.
3. Deținătorul asigură gestionarea acestuia utilizând un complex de mijloace software, în conformitate cu prezentul Regulament.
4. Funcționarea Registrului este asigurată de posesor și deținător până la adoptarea deciziei de scoatere din exploatare. În cazul scoaterii din exploatare, lucrările topografo-geodezice sunt arhivate conform cadrului normativ aplicabil.
5. Furnizorii sunt responsabili de realizarea lucrărilor topografo-geodezice și de transmiterea acestora către Registru.
6. Furnizorul poate utiliza informația din Registru numai pentru executarea lucrărilor topografo-geodezice solicitate de Beneficiar.
7. Furnizorul de lucrări topografo-geodezice este în drept să solicite înregistrarea în Registru autorității administrative centrale responsabilă de realizarea politicilor în domeniul geodeziei, cartografiei și geoinformaticii, în cazul când autoritatea administrației publice locale de nivelul întâi nu a soluționat solicitarea acestuia în termen de 30 de zile sau refuzul soluționării nu conține motivarea completă.
8. Furnizorul încarcă lucrările topografo-geodezice în Registru, numai după autentificarea și controlul accesului prin serviciul electronic guvernamental de autentificare și control al accesului (MPass) (în continuare – serviciul MPass).
9. Autentificarea și controlul accesului în Registru a registratorilor și furnizorilor este asigurat prin utilizarea serviciului MPass.

**Capitolul V**

**ÎNREGISTRAREA LUCRĂRILOR TOPOGRAFO-GEODEZICE ÎN SISTEMUL INFORMAȚIONAL GEOGRAFIC DE STAT DESTINAT ȚINERII REGISTRULUI DE STAT AL LUCRĂRILOR TOPOGRAFO-GEODEZICE**

1. Se supun înregistrării următoarele tipuri de lucrări:
   1. planurile topografice inginerești și de execuție;
   2. ortoimaginile;
   3. modele digitale ale reliefului, elaborate în urma prospecțiunilor topografice, geodezice și a ridicărilor topografice de execuție;
   4. lucrări fotogrammetrice;
   5. scanările Lidar.
2. Lucrările topografo-geodezice sunt încărcate în Registru de furnizorii autentificați în sistem prin serviciul MPass, pentru a asigura controlul accesului.
3. Înregistrarea lucrărilor topografo-geodezice se efectuează după încărcarea de către furnizor a documentelor indicate în subpct. 28.2.
4. Lucrările topografo-geodezice înregistrate în Registru trebuie să fie conforme cu prevederile Regulamentului cu privire la normele de aplicare care stabilesc modalitățile tehnice de interoperabilitate și armonizare a seturilor și a serviciilor de date spațiale, precum și termenul de implementare, aprobat prin Hotărârea Guvernului nr. 683/2018.
5. La încărcarea lucrărilor topografo-geodezice în Registru și partajarea serviciilor de rețea se vor respecta prevederile Legii nr. 254/2016 cu privire la infrastructura națională de date spațiale.
6. La înregistrarea fiecărui set de lucrări topografo-geodezice în Registru, acestora li se va atribui automat un identificator unic care va rămâne invariabil pe toată durata existenței datelor în Registru.
7. Solicitarea înregistrării zonei lucrărilor topografo-geodezice se va efectua de către furnizor la inițiere lucrărilor, cu introducerea informației atributive conform cerințelor tehnice.
8. Încărcarea documentelor cu privire la lucrările topografo-geodezice se va efectua de către furnizor, după finalizarea lucrărilor respective.
9. Accesarea lucrărilor înregistrate în registru se va efectua prin servicii de rețea de autoritățile administrației publice centrale și locale, cele de control, specialiștii certificați în domeniile geodeziei, cartografiei, prospecțiunilor topografice și geoinformaticii.
10. Comunicarea între registrator și furnizor cu privire la procesul de înregistrare a lucrărilor topografo-geodezice se asigură prin intermediul Registrului.
11. Autoritățile administrației publice locale de nivelul întâi care dețin sau vor deține registre proprii funcționale ale lucrărilor topografo-geodezice, vor aproba Regulamente interne de funcționare a acestor registre, inclusiv pentru a asigura interoperabilitatea cu „Registrul de stat a lucrărilor topografo-geodezice” în conformitate cu prevederile prezentului Regulament, care se vor notifica posesorului.
12. Registrul include mecanisme de verificare automatizată a datelor încărcate de furnizor, cum ar fi:
13. prezența semnăturii electronice calificată;
14. corespunderea zonei de lucru cu zona de executare a lucrărilor;
15. corespunderea datelor din Registru cu datele din indicatorul planului topografic;
16. utilizarea stațiilor permanente atestate în zonele lucrărilor topografo-geodezice;
17. prezența straturilor de bază în planurile topografice digitale;
18. aranjarea pe straturi a semnelor convenționale;
19. și alte mecanisme de verificare.

**Capitolul VI**

**SOLUTIONAREA NECONFORMITĂȚILOR APĂRUTE LA ÎNREGSITRIREA LUCRĂRILOR TOPOGRAFO-GEODEZICE ÎN SISTEMUL INFORMAȚIONAL GEOGRAFIC DE STAT DESTINAT ȚINERII REGISTRULUI DE STAT AL LUCRĂRILOR TOPOGRAFO-GEODEZICE**

1. Examinarea solicitărilor furnizorului referitor la refuzul registratorului de a înregistra setul de documente se efectuează în următoarele etape:
2. Registratorul notifică furnizorul, prin intermediul funcționalităților Registrului, cu privire la posibilele neconformități.
3. Dacă furnizorul nu este de acord cu decizia registratorului se adresează către comisia de contestare (în continuare - Comisia);
4. Posesorul este responsabil de constituirea Comisiei;
5. Regulamentul de funcționare a Comisiei este aprobat de posesor.
6. Competența comisiei:
7. Comisia soluționează litigiile privind contestarea deciziilor emise de registrator, atribuite după competență, conform cadrului normativ în domeniu;
8. Comisia emite decizii conform competenței.
9. Contestațiile depuse de furnizori sunt examinate în cadrul Comisiei, rezultat al definitivării procedurii de examinare este decizia Comisiei.
10. Decizia Comisiei se emite în decurs de 7 zile lucrătoare și servește drept temei pentru soluționarea neconformităților apărute.
11. Comisia este în drept:
12. să ceară părților informațiile, documentele și materialele necesare pentru îndeplinirea atribuțiilor sale;
13. să reevalueze cauzele în situațiile în care au fost identificate circumstanțe sau fapte esențiale necunoscute anterior și care nu puteau fi cunoscute la momentul examinării inițiale, precum și în cazul descoperirii unor documente probatorii reținute de una dintre părți sau care nu au putut fi prezentate Comisiei din motive independente de voința părții implicate;
14. să implice, conform prevederilor legale, și alte persoane, altele decât părțile implicate în litigiu, inclusiv specialiști din domeniu, pentru soluționarea obiectivă a cauzelor;
15. Comisia este obligată:
16. să garanteze respectarea drepturilor și intereselor legitime ale părților implicate în litigiu;
17. să formuleze concluzii și să adopte decizii fundamentate și bine argumentate;
18. să asigure secretul comercial și confidențialitatea informațiilor oficiale cu acces restricționat, în conformitate cu prevederile legislației în vigoare.
19. Comisia este constituită din 5 membri, reprezentanți ai posesorului, deținătorului, Inspectoratul Național pentru Supraveghere Tehnică și Asociația Obștească „Uniunea Geodezilor din Moldova” și Congresul Autorităților Locale din Moldova.
20. Componența numerică a Comisiei va fi aprobată prin ordinul posesorului.
21. Deciziile pot fi supuse contestate pe cale administrativă în termen de 30 de zile din momentul recepției, în conformitate cu prevederile legislației în vigoare.

**Capitolul VII**

**MODIFICAREA ȘI COMPLETAREA**

**LUCRĂRILOR TOPOGRAFO-GEODEZICE DIN SISTEMUL INFORMAȚIONAL GEOGRAFIC DE STAT REGISTRUL DE STAT AL LUCRĂRILOR TOPOGRAFO-GEODEZICE**

1. Modificarea și/sau completarea lucrărilor topografo-geodezice în Registru se efectuează de către furnizori prin adăugarea de noi înregistrări sau actualizarea înregistrărilor existente.
2. Pentru lucrările topografo-geodezice încărcate în Registru vor fi create servicii de rețea, asigurând accesul la utilizarea acestora în conformitate cu regulile de acces.
3. Registru permite accesarea și vizualizarea lucrărilor topografo-geodezice în orice etapă de modificare și/sau completare a acestora.

**Capitolul VIII**

**REGIMUL JURIDIC DE UTILIZARE**

**A LUCRĂRILOR TOPOGRAFO-GEODEZICE DIN SISTEMUL INFORMAȚIONAL GEOGRAFIC DE STAT REGISTRUL DE STAT AL LUCRĂRILOR TOPOGRAFO-GEODEZICE**

1. Lucrările topografo-geodezice din Registru sunt de interes public, iar furnizarea informației va fi efectuată în conformitate cu prevederile pozițiilor 12-14 ale Capitolului I din Nomenclatorul informațiilor atribuite la secret de stat, aprobat prin Hotărârea Guvernului nr. 411/2010.
2. Accesul la lucrările topografo-geodezice din Registru este condiționat de rolul utilizatorului.
3. Accesul la lucrările topografo-geodezice se efectuează prin intermediul aplicației web a Registrului.
4. Utilizatorii lucrărilor topografo-geodezice din Registru au obligația să consulte condițiile de utilizare a datelor și serviciilor de rețea, specificate în metadatele disponibile pe Geoportalul Infrastructurii Naționale de Date Spațiale.

**Capitolul IX**

**ASIGURAREA PROTECȚIEI**

**ȘI SECURITĂȚII INFORMAȚIEI REGISTRULUI DE STAT AL LUCRĂRILOR TOPOGRAFO-GEODEZICE**

1. Securitatea informațională implică protejarea Registrului în toate etapele și procesele de creare, procesare, stocare și transmitere a lucrărilor topografo-geodezice, împotriva acțiunilor accidentale sau intenționate care ar putea provoca daune proprietarului și utilizatorilor resurselor și infrastructurii informaționale. Componentele includ cele mai recente soluții de securitate pentru aplicațiile web.
2. Securitatea informației este asigurată conform cerințelor minime obligatorii de securitate cibernetică, aprobate prin Hotărârea Guvernului nr. 201/2017.
3. Registru asigură următoarele obiective de securitate:
4. *autentificarea* – asigură că zonele restricționate ale Sistemului Informațional sunt accesibile doar utilizatorilor cu identitate verificată prin serviciul electronic guvernamental de autentificare și control de acces (MPass);
5. *autorizarea* – asigură că utilizatorii autentificați prin serviciul electronic guvernamental de autentificare și control de acces (MPass) pot accesa serviciile și datele conform drepturilor lor de acces;
6. *confidențialitatea* – asigură că datele înregistrate în Sistemul Informațional nu pot fi accesate de terți neautorizați;
7. *integritatea* – asigură că datele înregistrate în Sistemul Informațional nu pot fi modificate sau denaturate de către terți neautorizați.
8. Pentru a îndeplini obiectivele de securitate, Registru utilizează următoarele mecanisme de securitate:
   1. firewall – parte din arhitectura tehnică a platformei tehnologice guvernamentale comune (MCloud), pentru a asigura un mecanism de apărare împotriva utilizatorilor externi neautorizați;
   2. antivirus/antispam – echipamente și/sau soluții software care oferă protecție antivirus și antispam pentru toate serverele și componentele sistemului. Fișierele sunt scanate la momentul încărcării în sistem, iar dacă este detectat un fișier infectat, încărcarea este oprită și fișierul este respins;
   3. comunicare sigură (transferuri de date) între servere web și utilizatori – asigură schimbul securizat al informațiilor confidențiale;
   4. copierea sistematică a lucrărilor topografo geodezice stocate – permite recuperarea rapidă și fiabilă a datelor în cazul unui incident care a cauzat pierderi sau daune asupra acestora;
   5. instrument de înregistrare pentru audit/control – toate activitățile desfășurate de utilizatori, inclusiv încercările și eșecurile de conexiune, sunt jurnalizate în Registru. Acest proces utilizează serviciul electronic guvernamental de jurnalizare (MLog) și aplică un mecanism dublu de înregistrare a auditului (intern prin instrumentul de înregistrare al SIGS și extern prin serviciul electronic guvernamental de jurnalizare MLog), asigurând accesul limitat pentru utilizatorii neautorizați.
9. Utilizatorii Registrului au dreptul să acceseze doar blocurile și datele pentru care au permisiunile necesare, conform rolurilor lor. Gestionarea utilizatorilor și a drepturilor acestora va fi realizată de componenta de management al drepturilor și utilizatorilor din cadrul sistemului.
10. Registru asigură păstrarea și actualizarea registrelor importante de securitate, necesare pentru menținerea înregistrărilor de audit și analiza integrității sistemului, precum și pentru monitorizarea activității utilizatorilor.

*Anexa*

*la Regulamentul cu privire la modalitatea de ținere a*

*Registrul de stat al lucrărilor topografo-geodezice*

*inclusiv mecanismul de înregistrare și eliberare a*

*informației din registru*

**Actul lucrărilor executate**

1. Date generale
2. Tipul lucrării:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
3. Scopul lucrărilor:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
4. Adresa obiectivului:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
5. Data efectuării măsurătorilor:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
6. Numărul autorizației:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
7. Suprafața autorizată (ha):\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
8. Date despre executorul lucrărilor
9. Întreprinderea care a prestat serviciile:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
10. Date de contact a întreprinderii:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
11. Numele Prenumele inginerului certificat:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
12. Seria, nr. și data actului permisiv:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
13. Date despre lucrările efectuate
14. Sistemul de coordonate:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
15. Sistemul de altitudini:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
16. Baza geodezică utilizată pentru executarea lucrărilor:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
17. Utilajul utilizat la efectuarea măsurătorilor:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
18. Seria și numărul buletinului metrologic:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Schema de amplasare a zonei autorizate pentru efectuarea lucrărilor

|  |
| --- |
|  |

Executantul lucrărilor \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_ (Nume, Prenume) (semnătură)